ประธานสภาผู้แทนราษฎร คาดการพิจารณา พ.ร.บ.งบประมาณ รอบสองเสร็จเร็ว เหตุฝ่ายค้านไม่ร่วมอภิปราย เดินหน้าสอบต่อ ส.ส. เสียบบัตรแทนกัน
ประธานสภาผู้แทนราษฎร คาดการพิจารณา พ.ร.บ.งบประมาณ รอบสองเสร็จเร็ว เหตุฝ่ายค้านไม่ร่วมอภิปราย เดินหน้าสอบต่อ ส.ส. เสียบบัตรแทนกันนายชวน หลีกภัย ประธานสภาผู้แทนราษฎร กล่าวถึงการพิจารณาร่างพระราชบัญญัติงบประมาณรายจ่ายประจำปีงบประมาณ 2563 รอบที่สอง ตามคำวินิจฉัยของศาลรัฐธรรมนูญ เพื่อให้กระบวนการตราร่างพระราชบัญญัติถูกต้องตามรัฐธรรมนูญ หลังพบว่ามี ส.ส. เสียบบัตรแทนกัน ว่า กระบวนการในวันนี้จะเริ่มต้นตั้งแต่วาระ 2 จะเป็นการพิจารณารายมาตราใหม่ทั้งหมด แต่ขณะนี้ยังไม่มีสมาชิกคนใดแสดงความประสงค์จะอภิปราย ซึ่งเป็นสิทธิของสมาชิกที่จะอภิปรายหรือไม่อภิปรายก็ได้ หากไม่อภิปรายซ้ำก็จะทำให้การพิจารณาไปได้โดยเร็ว และมั่นใจว่าการลงมติในวันนี้จะไม่มีปัญหาการเสียบบัตรแทนกันเกิดขึ้นอีก เพราะถือว่าได้รับบทเรียนที่ร้ายแรงไปแล้ว สำหรับการตรวจสอบสมาชิกที่มีข้อกล่าวหาว่าเสียบบัตรแทนกันนั้น ยืนยันว่า สภาผู้แทนราษฎรจะเดินหน้าตรวจสอบทุกกรณี เพราะสภาต้องรับผิดชอบ เบื้องต้นได้รับการตรวจสอบแล้ว 2 คนแรกที่ถูกร้อง ซึ่งคนหนึ่งยอมรับว่าไม่ได้อยู่ในที่ประชุมจริง แต่กลับมีการลงมติ ส่วนอีกคนยังไม่ชัดเจนว่าเข้าร่วมประชุมหรือไม่ โดยขณะนี้มีการสอบพยานไปถึงเวลาขึ้นเครื่องบิน ซึ่งได้ประสานไปยังทางท่าอากาศยาน เพื่อมาเทียบกับเวลาในการลงมติในสภา รวมถึงตรวจสอบข้อมูลต่างๆ ทั้งผลการลงมติและภาพจากกล้องวงจรปิดในสภาด้วยส่วนการดำเนินคดีอาญากับผู้ที่กระทำความผิดนั้น ตอนนี้ต้องรวบรวมข้อเท็จจริงทั้งหมดก่อนที่จะไปถึงขั้นนั้น